OSNOVNA ŠKOLA ĐURE PREJCA

DESINIĆ

KLASA: 112-02/19-01/4

URBROJ: 2214/03-380-4-19-5

Desinić, 19. 8. 2019.

Na temelju članka 6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj (u daljnjem tekstu: Pravilnik), a vezano uz raspisane natječaje (KLASA: 112-02/19-01/4 , URBROJ:2214/03-380-4-19-1,URBROJ: 2214/03-380-4-19-2, URBROJ: 2214/03-380-4-19-3, URBROJ: 2214/03-380-4-19-4) od 19. 08. 2019. za zasnivanje radnog odnosa na radnom mjestu učitelja fizike, učitelja matematike, učitelja razredne nastave i stručnog suradnika knjižničara, Komisija za provedbu natječaja objavljuje

**SADRŽAJ I NAČIN TESTIRANJA TE PRAVNI IZVORE**

**ZA PRIPREMU KANDIDATA ZA TESTIRANJE**

Testiranje kandidata provodit će se sukladno odredbama Pravilnika (KLASA: 003-05/19-01/1, URBROJ: 2214/02-380-9-1 od 7. ožujka 2019. godine.

**Sadržaj i način testiranja:**

Obvezno testiranje obuhvaća opći dio, posebni dio i razgovor (intervju).

Opći dio obveznog testiranja obuhvaća znanja iz osnovnog zakonskog propisa koji regulira osnovnoškolsko i srednjoškolsko obrazovanje.

Posebni dio obveznog testiranja obuhvaća znanja iz poznavanja propisa koji se odnose na školovanje učenika s teškoćama i na postupak ocjenjivanja učenika.

Opći i posebni dio obveznog testiranja testiranje provodi se pisanim testom.

Kandidatu koji je osoba s invaliditetom školska ustanova je obvezna u postupku testiranja osigurati odgovarajuću razumnu prilagodbu ako je kandidat u prijavi na natječaj naveo potrebu za odgovarajućom prilagodbom.

Testiranju mogu pristupiti kandidati s liste kandidata iz članka 5. točke 3. Pravilnika.

Ako se na natječaj nije javio ni jedan kandidat koji ispunjava sve uvjete iz natječaja, procjena, odnosno testiranje mogu se provesti u skladu s Pravilnikom na prijedlog ravnatelja i prema odluci Komisije.

U prvu fazu testiranja (opći i posebni dio) upućuju se svi kandidati iz stavka 1. članka 7. Pravilnika.

Kandidat koji nije pristupio testiranju više se ne smatra kandidatom u postupku.

U drugu fazu testiranja (razgovor) upućuju se kandidati koji su u prvoj fazi testiranja zadovoljili propisane kriterije iz članka 8. Pravilnika i to 10 kandidata koji su ostvarili najbolje rezultate za svako radno mjesto, a ako se za radno mjesto traži veći broj izvršitelja, taj se broj povećava prema procjeni Komisije.

Ako je u prvoj fazi testiranja zadovoljilo manje od 10 kandidata, u drugu fazu postupka pozvat će se samo kandidati koji su zadovoljili u prvoj fazi testiranja.

Svi kandidati koji dijele 10. mjesto u prvoj fazi testiranja pozvat će se u drugu fazu testiranja.

Opći i posebni dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na testiranju, ako je za svaki dio testiranja dobio najmanje 5 bodova.

Kandidat koji ne zadovolji u prvoj fazi testiranja (opći i posebni dio) ne može sudjelovati u daljnjem postupku.

Na razgovor se pozivaju kandidati koji su zadovoljili na testiranju sukladno članku 7. Pravilnika.

Razgovor s kandidatom obavlja Komisija i ravnatelj školske ustanove.

Razgovorom se procjenjuju stručne, pedagoško-metodičke kompetencije, interesi, profesionalni ciljevi i motivacija kandidata za rad u školskoj ustanovi.

Rezultati razgovora vrednuju se od strane svakog člana Komisije bodovima od 0 do 10.

Ukupni rezultat je zbroj svih bodova podijeljen brojem članova Komisije (aritmetička sredina).

Ravnatelj školske ustanove može kandidatima postavljati pitanja, ali ne sudjeluje u vrednovanju.

Nakon provedenog razgovora Komisija utvrđuje rang-listu kandidata prema ukupnom broju bodova ostvarenih na pismenom testiranju i razgovoru.

**Pravni izvori za pripremanje kandidata za testiranje su:**

1. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. i 68/18.)
2. Pravilnik o načinima, postupcima i elementima vrednovanja učenika u osnovnoj i srednjoj školi („Narodne novine“ 112/2010.)
3. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju („Narodne novine“ 24/2015.).
4. Pravilnik o izvođenju izleta, ekskurzija i drugih odgojno-obrazovnih aktivnosti izvan škole (NN. 67/14., 81/15.)

KOMISIJA ZA PROVEDBU NATJEČAJA